04/11/2014 | Administración LocalMunicipal
Carballo
Requirimento de limpeza de soar (Ord.133/2013)

REQUIRIMENTO DE LIMPEZA DE SOAR (ORD.133/2013) O día 20/11/2013 presentouse reclamación referente ao estado da parcela situada na rúa Río Mandeo, de Carballo, identificada catastralmente como 4941752NH2844S0001RP (superficie de 174 m 2 ), propiedade de D. Sergiu Ioan Browning De la Concha e Gabriel Dumitru Borches Casatorres. A esta parcela sonlle de aplicación as normas de seguridade, salubridade e ornato público da Lei 9/2002, do 30 de decembro, de ordenación urbanística e protección do medio rural de Galicia na redacción dada pola Lei 15/2004, do 29 de decembro e do Decreto 28/1999, do 21 de xaneiro, de disciplina urbanística de Galicia. Igualmente, é de aplicación a Ordenanza municipal reguladora da limpeza, salubridade e hixiene no termo municipal de Carballo (BOP número 147, do 03/08/2012). O artigo 20 da ordenanza sinala que “os propietarios dos terreos deberán mantelos limpos, libres de restos e residuos e nas debidas condicións de hixiene, salubridade, seguridade e ornato público. En defecto destes, serán os que figuren como titulares catastrais os responsables do cumprimento das obrigas establecidas na presente ordenanza”. O artigo 21 recolle algunhas das obrigas, concretamente, a de “manter os predios limpos e libres de residuos” (21.1), a de “manter os predios libres de animais perigosos ou de focos potencialmente infecciosos, e realizar os labores preventivos que sexan necesarios” (21.2) ou a de “evitar o crecemento incontrolado de maleza […] así como controlar as plantacións, aínda que fosen crecementos accidentais” (21.3). O artigo 25.1 da ordenanza sinala que “transcorrido o prazo concedido para dar cumprimento á orde de execución, o Sr. alcalde, ou órgano ou persoa en quen delegue, procederá a ordenar a execución subsidiaria ou a execución forzosa mediante imposición de multas coercitivas”, e o artigo 25.2 que “para garantir a efectividade da execución forzosa, poderánselle impoñer multas coercitivas ao responsable cun importe que oscilará entre os 300 € e os 3.000 €”. O Concello de Carballo intentou a notificación ás persoas titulares, de acordo co establecido na Lei 30/1992, do 26 de novembro, de réxime xurídico das administracións públicas e do procedemento administrativo común, sen éxito. No uso das atribucións que me confire a Lei 7/1985, do 2 de abril, reguladora das bases de réxime local, RESOLVO: Primeiro. –Requirir a D. Sergiu Ioan Browning De la Concha e D.ª María Azucena Fernández Mañas a limpeza do soar da súa propiedade situado na rúa Río Mandeo, de Carballo, identificado catastralmente como 4941752NH2844S0001RP (superficie de 174 m 2 ) por incumprimento das disposicións contidas nos artigos 20 e 21 da Ordenanza municipal reguladora da limpeza, salubridade e hixiene no termo municipal de Carballo. Segundo. –Conceder un prazo de vinte (20) días para que proceda á limpeza da parcela, contados a partir do seguinte ao da publicación deste requirimento no Boletín Oficial da Provincia da Coruña. Terceiro. –Transcorrido o prazo concedido sen que a persoa obrigada executase as medidas mencionadas, procederase polo Concello á execución subsidiaria ou á execución forzosa, mediante a imposición de multas coercitivas cun importe que oscilará entre os 300 € e os 3.000 €. Carballo, 28 de outubro de 2014. O alcalde Evencio Ferrero Rodríguez